L 192/16
HR
Službeni list Europske unije
21.7.2022.
Članak 5.
Zahtjevi u pogledu unošenja navedenog bilja na područje Unije 1.
Navedeno bilje unosi se na područje Unije samo ako je popraćeno fitosanitarnim certifikatom u čijoj je rubrici „Dopunska izjava” sadržana službena izjava u kojoj se navodi jedno od sljedećega: (a) da je navedeno bilje proizvedeno na području slobodnom od navedenog štetnog organizma te da ga je registrirala i pregledala nacionalna organizacija za zaštitu bilja treće zemlje podrijetla, a naziv područja naveden je u rubrici „Mjesto podrijetla”; (b) u slučaju navedenog bilja namijenjenog za sadnju: i. da je uzgojeno na mjestu proizvodnje na kojem za vrijeme službenih inspekcijskih pregleda od početka posljednje sezone rasta nisu primijećeni simptomi zaraze navedenim štetnim organizmom ni prisutnost navedenog vektora; te ii. da je prije unošenja na područje Unije uzorkovano i ispitano na navedeni štetni organizam te da je na temelju tih ispitivanja utvrđeno da nije zaraženo navedenim štetnim organizmom; (c) u slučaju navedenog bilja, ako nije namijenjeno za sadnju: i. da je uzgojeno na mjestu proizvodnje na kojem za vrijeme službenih inspekcijskih pregleda od početka posljednje sezone rasta nisu primijećeni simptomi zaraze navedenim štetnim organizmom ni prisutnost navedenog vektora; te ii. da je pregledano i, u slučaju prisutnosti navedenog vektora ili simptoma zaraze navedenim štetnim organizmom, uzorkovano i ispitano prije unošenja na područje Unije te da je na temelju tih ispitivanja utvrđeno da nije zaraženo navedenim štetnim organizmom; (d) u slučaju navedenog bilja u obliku kulture tkiva koje nije podrijetlom s područja na kojem nije prisutan navedeni štetni organizam, da je proizvedeno od matičnih biljaka koje su ispitane i nisu pokazale simptome zaraze navedenim štetnim organizmom. 2.
Navedeno bilje smije se unijeti na područje Unije samo ako su se rukovanje njime, njegovo pakiranje i prijevoz odvijali na takav način da se spriječi zaraza navedenim vektorom.
Članak 6.
Stupanje na snagu i primjena Ova Uredba stupa na snagu dvadesetog dana od dana objave u Službenom listu Europske unije.
Primjenjuje se od 1. kolovoza 2022. do 31. srpnja 2024.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 20. srpnja 2022.
Za Komisiju Predsjednica Ursula VON DER LEYEN